Автор Тема: Здравейте и от мен (Прочетена 3729 пъти)\n« -: Април 08, 2009, 16:01:42 »\nмного ми харесва този форум и затова исках да се регистрирам и аз. До преди около 4 седмици не знаех абсолютно нищо, свързано с хепатита. Благодарение на практиката ми обаче, която правя в здравен център в Германия се натъкнах на тази болест. С ужас прочетох в интернет, че България е на първо място в цяла Европа по брой на хора, инфектирани с хепатит Б. Тогава започнах да се питам защо тази тема не се дискутира в обществото. Или поне така беше до преди 6 години докато аз все още живеех в България.\nСмятам този форум за невероятна възможност за осведомяване на всички хора, защото повечето българи (в това число и а аз до скоро) имат огромни дефицити във връзка с тази болест.\nИскам да изкажа и похвала към администраторите за тяхната ангажираност и готовност да помогнат! Това за съжаление не е толкова често явление.\nИска ми се да пиша още много, но за съжаление много се затруднявам с кирилицата и с непрекъснатото търсене на букви, затова до скоро!\n« Последна редакция: Април 08, 2009, 18:30:18 от Мариана Стефанова »\n« Отговор #1 -: Април 08, 2009, 18:46:50 »\nРадвам се, че харесваш форума! И ние си го харесваме и си е като наш дом, който съвсем скоро вече се сдоби и със собствен сайт - www.hepactive.com\nАко искаш да подкрепиш каузата ни за борба с хепатита и за по-добра осведоменост на хората, за по-добро лечение - можеш да попълниш формата за членство и да станеш наш член! http://hepactive.org/content/about/member\nТемата за хепатита не се дискутира в обществото, защото управниците ни са такива. Колкото по-малко хора знаят за проблема - толкова по-спокойни ще са те!\nИменно затова искаме към нашето сдружение да се присъединят още много хора, които имат желанието и нагласата да променим тази абсурдна ситуация със списъци за чакане на лечение, с неполучени лекарства, абсолютна неосведоменост на населението за проблема.\nБлагодаря за хубавите думи относно администраторите на форума!\nА що се отнася до трудностите за писане - във форума има вградена кирилица и би трябвало да не ти е толкова трудно!\nПоздрави и много здраве и пролетно настроение!\n« Отговор #2 -: Април 08, 2009, 19:11:10 »\nБлагодаря ти за хубавите отзиви за форума, надявам се да успее да помогне на все повече хора!\nОтносно проблемите с кирилицата, можеш да погледнеш този пост: http://hepatitis-bg.com/forum/index.php?topic=261.0\nАко нямаш проблеми при ползването на фонетичната клавиатурна подредба, би трябвало да можеш много лесно да пишеш. Тъй като кирилицата е вградена в самия сайт, няма нужда да имаш специално кирилица на твоя компютър.\n« Отговор #3 -: Април 08, 2009, 19:22:20 »\nМного се зарадвах на поста ти\nМного рядко ни подкрепят хора, които не са свързани с хепатита\nТи си нашия лъч надежда.\nАдминистраторите наистина влагат много труд, време и емоции в това начинание.\nТвоето участие е един вид награда и удовлетворение за тях и всички нас\n« Отговор #4 -: Април 08, 2009, 19:30:50 »\nАз вече се запознах с вашия сайт и много ми хареса това, че информацията е добре синтезирана и отсята, а самият сайт е оформен страхотно. Преди малко даже се регистрирах и там.\nИскам и да си призная, че този форум ми помогна много днес, защото от няколко дни се опитвам на работата ми да напиша един превод на български и се измъчих с кирилицата, защото за първи път я използвах, а днес след като открих тази възможност с писане на български, но използвайки латинска клавиатура направо се родих и си направих останалата част от превода за около час.\nПроблема ми е обаче и не знам към кого да се обърна за това, може би към Радо, че клавиатурата ми е немска и някои букви се разминават. Аз прочетох указанията на Радо и даже си принтирах всичко, но не мога да намеря при мен буквите ч, ш и щ, а ги търсих навсякъде. Някой може ли да ми помогне, защото иначе ще трябва да четете постове ми с цифрите 4 и 6, а това не е особено приятно.\n« Последна редакция: Април 08, 2009, 19:40:39 от Мариана Стефанова »\n« Отговор #5 -: Април 08, 2009, 19:37:32 »\nБлагодаря още веднъж за разбирането и за това, че си вече член на нашето сдружение!\nАко си дойдеш в България непременно да ни информираш, за да си организираме среща!\nА букви 4 и 6 - модераторите ще ги редактират - нали това им е работата!\n« Отговор #6 -: Април 08, 2009, 19:47:13 »\nЗдравей и на теб, Ваня,\nБлагодаря ти за всичко написано!\nВсъщност аз още не знам дали нямам нещо общо с хепатита, защото все още не съм си направила всички изследвания. Засега съм си правила само изследване за хепатит Б, но скоро ще си правя и за хепатит Ц. Независимо от резултатите искам да съм член на този форум и да бъда от полза с каквото мога.\nИначе ми е ясно, че вие администраторите влагате много труд, време и емоции в начинанието си и затова заслужавате награда и признателност от всички!!! Невероятни са усилията и ангажимента ви и това няма да спра да ви го повтарям!\n« Последна редакция: Април 08, 2009, 19:52:55 от Мариана Стефанова »\n« Отговор #7 -: Април 08, 2009, 19:59:52 »\nмерси за отговора! С удоволствие бих се сре6тнала с вас, но за съжаление си бях за последно през февруари в България и засега о6те не е планувано следва6тото ми прибиране.\nИна4е винаги се прибирам с голям ентусиазъм и желание, но като се сблъскам там с трудности, парадокси и липса на възпитание на много служители, с удоволствие се връ6там в чужбина. Последно изхабих пак толкова много нерви..., но важното е, че се сре6тнах с близки и приятели и се разтъжих малко. А България си е моята родина и винаги 6те си я обичам и нося в сърцето!!!\n« Последна редакция: Април 08, 2009, 20:18:56 от Мариана Стефанова »\n« Отговор #8 -: Април 12, 2009, 14:58:50 »\nДобре дошла сред нас!!\nАз също изключително се зарадвах на поста ти!!\nТвоето присъствие сред нас ми дава надежда, че има хора, които дори да не са засегнати по един или друг начин от хепатита, всъщност имат определена гражданска позиция и осъзнават проблема.\nМисля, че твоята подкрепа означава много за всички съфорумци! Тя е признание и за администраторите на форума, които наистина полагат много усилия и успяват да предоставят своевременна, полезна и актуална информация за хепатита. Мисля, че всички ние заедно, администратори, участници, гости във форума, правим форума, съкровено местенце за много от нас. За мен например, то вече е като мое второ семейство!!\nЖелая ти да бъдеш много здрава, винаги все така будна и ще се радвам да продължаваш да пишеш!


Суперсилите, които дават енергия на професионалното израстване | manager.bg\n 08:13, 05.04.2021г\nСнимки и видео: Кауфланд България\nЖеланието да подобряваш постоянно работата си може да се осъществи, ако разширяваш собствения си кръгозор и не си поставяш граници, споделя Велина Русева, Ръководител отдел Услуги в направление Снабдяване\n„Всички пътища водят към Снабдяване“, казват колегите на Велина за отдел Услуги, където работи тя. Това е самата истина и тя прекрасно го знае, затова е винаги усмихната, мотивирана, дейна, зареждаща. От успешната работа на отдела ѝ зависи много – оборудване, материали, подбор на фирми за различни дейности, с които да се осигурят нужните услуги и ресурси за всички звена и проекти в Kaufland България. Буквално.\nВелина преминава през почти всички възможни позиции в Снабдяване, започвайки като младши търговец. Следва израстване на позиции като търговец, ръководител сектор, ръководител отдел Техническо закупуване, до ръководител на отдел Услуги в момента. Вярва, че в голямата международна компания Kaufland ще получи поле за изява и възможност както за професионално, така и за личностно развитие. Оказва се, че интуицията ѝ не я е подвела. Тя смята, че с опита, който е получила през всички тези различни позиции, е станала още по-креативна и изобретателна. Намира работата си в компанията за динамична, вдъхновяваща, зареждаща със сили да се справи с всяко предизвикателство. И тя го търси, за да може постоянно да подобрява себе си.\nСуперсилите на Велина\n„Комуникативна и социална, обичам да общувам с най-различни хора - от една страна с външни бизнес партньори, а от друга и с колегите. Но това, което много ми помага в работата, а и в живота, е че съм проницателна и това допринася за моята ефективност“ – описва своите силни страни Велина. „Искам да докажа и сама на себе си, че няма нещо, с което не мога да се справя“, допълва тя.\nОпределя се като много отговорен, принципен и лоялен човек, както по отношение на колегите си, така и към партньори и доставчици. Винаги е готова да продължи и да опита отново, в случай, че се сблъска с трудност, защото е упорита, амбициозна и целеустремена. Желанието ѝ да надгражда всичко постигнато до момента я мотивира още повече, вдъхновява я винаги да работи с още по-голям стремеж по новите проекти и предизвикателства.\nВелина вярва, че компанията ѝ дава един по-широк кръгозор и отваря нови хоризонти и възможности за развитие. Осигурява на служителите си среда, в която да се учат и усъвършенстват постоянно, стимулира ги да предизвикват себе си и да надскачат възможностите си. Само трябва да повярват в способностите си и да не се отказват пред малките пречки или провали.\nОписва работата си като интригуваща. За нея всеки проект е вълнуващ по своему. И е ново предизвикателство, вълнуваща изненада и нова възможност, която ти помага да не се поддаваш на рутината. „А това ме поддържа постоянно активна, тонизирана и позитивна.“, споделя Велина.\nМного силен мотиватор в работата ѝ са колегите, на които разчита изключително много и които правят ежедневието ѝ такова, каквото е – интересно и динамично. Вдъхновява се и от положителната атмосфера и приятна среда, в която се намира. Дори и да има трудни моменти, заедно успяват да се справят с усмивка и взаимна подкрепа. Така израстват като екип.\nВелина силно се надява, че прави по-добър живота на клиентите чрез постоянните усилия на хората от екипа ѝ. Това е тяхна ежедневна задача и те влагат целия си ресурс и старание да я реализират в много аспекти. На практика осигуряват всякакъв тип услуги, за да функционират пълноценно всичките 60 филиала и логистичните бази на Kaufland България. Само част от многобройните примери са почистване, дезинфекция, монтажни дейности, снегопочистване, озеленяване, маркетингови услуги.


Начало Клуб Здраве Детоксикатори и Антиоксидатори ЙОННИ ДЕТОКСИКАТОРИ АКСЕСОАРИ и КОНСУМАТИВИ за ЙОННИ ДЕТОКСИКАТОРИ. ЕЛЕКТРОИМПУЛСНИ ВЕНДУЗИ\nВендузната терапия има вековна история в Китай и е важна част от традиционнатакитайска медицина. Поддържането на добро здраве с помощта на китайската вендузна терапия е метод за поддържане на здравето, силата и енергията на организма, заедно с профилактика на заболяванията в ежедневието.\nКомплектът за вендузна терапия съчетава предимствата на традиционните вендузи, избягвайки техните недостатъци. Вендузите са прозрачни, за да може да се наблюдава промяната в цвета на кожата и кървенето и, не използват огън, така, че не съществува опасност от кожни изгаряния. Налягането във вендузите може да се регулира в зависимост от здравословното състояние и физиката на пациента.\nПрилагат се върху акупунктурните точки и повлияват:\n1 бр. ръчна помпичка за създаване на вакуум\nВНИМАНИЕ: В комплекта не е включен уред, излъчващ електроимпулси.


Ревю на Prestigio Grace S5 – най-красивият сред най-достъпните\nАвтор: Християн Цуцев 24 февр. 2016 / 19:31\t | 0 Прочетено 4 617 пъти\nPrestigio е компания, която е популярна с честото си представяне на нови смарфон модели, като обикновено става въпрос за бюджетни устройства. Именно заради това те не изпъкват толкова много със стилна визия, като акцентът е насочен към осигуряването на възможно най-добрите технически характеристики за съответния ценови клас. Има обаче едно изключение и неговото име е Prestigio Grace S5. Това е смартфон, който е успял да се задържи в пределите на ниския ценови клас, но освен разумните възможности, които предлага, носи със себе си и елегантното излъчване, неприсъщо за бюджетните модели.\nКрасивият дизайн опредлено грабва вниманието, но то се запазва дори и след като погледнем към списъка с технически характеристики, защото там се отличават 5.5-инчов HD дисплей, 8-мегапикселова задна камера, 2500mAh батерия и Android 5.1 Lollipop операционна система. Макар и с цена под 300 лева, това несъмнено е един от най-добрите модели на Prestigio и неслучайно сме решили да изпробваме възможностите му и да ви запознаем с неговото ревю.\nАктуална информация за цената на Prestigio Grace S5, както и възможност за закупуване, ще откриете в онлайн магазина на Smartphone.bg:\nТова е разделът, който заслужава най-голямо внимание, защото наистина бяхме впечатлени от визията на модела. В този ценови клас не сме очаквали да видим нещо различно от пластмасова конструкция, но тя определено не изглежда и не се усеща евтино, особено разглеждайки златистата версия, с която разполагаме за тестове. Първото нещо, което ще ви направи впечатление, когато хванете в ръце модела е неговият тънък профил от 8.1 милиметра и тегло от 142 грама, което не е присъщо за 5.5-инчов модел.\nСлед като се порадвате на тънкото и леко тяло, ще забележите и тънките рамки, както в страничните части, така и в зоните над и под дисплея. Благодарение на тях един 5.5-инчов фаблет модел, какъвто е Grace S5, предлага по-удобен захват и работа с една ръка спрямо много други свои конкуренти със същата големина на екрана. Prestigio са успели да направят една доста успешна комбинация от удобно и сравнително компактно тяло и достатъчно голяма работна площ. Разбира се, горната зона ще остане недостижима за палеца ви при захват с една ръка, но това е нормално.\nИначе в предната част на смартфона виждаме слушалката, сензорите за близост и светлина, както и селфи камерата, които се намират в малкото пространство над екрана. Под него пък е разположен само един LED индикатор, защото трите класически сензорни бутона са част от дисплея. Задната част е не по-малко интригуваща, главно заради приятната и грапава на допир текстура. Освен това, тя ще ви накара да забравите напълно за проблема със следи от пръсти. От тази страна, разположена най-горе е основната 8-мегапикселова камера, която е леко изпъкнала. Точно под нея е LED светкавицата, а малко по-долу и отново в средата е логото на Prestigio.\nПо страничните части ще забележите две много тънки и лъскави лайстни. Между тях са разположени бутоните за регулиране на звука и Power бутона, намиращи се от дясната страна. Те са леко изпъкнали и се усещат добре, предлагайки комфортно и отчетливо натискане. Най-долу ще откриете вграден микрофон и високоговорителя, а в горната част са разположени жак за слушалки, microUSB порт за зареждане и инфрачервен порт.\nВ долния ъгъл ще намерите малък отвор, служеш за лесното отстраняване на задния капак. Под него, освен батерията, ви очакват още един пълноразмерен SIM слот, един micro-SIM и един слот за microSD карти памет. Преди да използвате някой от тях обаче трябва да премахнете и батерията на смартфона.\nPrestigio Grace S5 притежава 5.5-инчов дисплей, което го нарежда сред фаблет моделите. Неговата разделителна способност е HD (1280 х 720 пиксела), което осигурява гъстота на пикселите от около 267ppi. Това е в рамките на разумната детайлност, като екранът се превръща в „Retina” като го наблюдавате от 33 сантиметра или повече – нормална дистанция за четене. Освен това на разположение е и IPS матрица, правеща цветовете по-живи, а ъглите на видимост максимално широки. При работа на пряка слънчева светлина отраженията няма да ви „липсват“, но ако увеличите яркостта на максимум, видимостта става сравенително добра.\nНасреща е и MiraVision технология, която подобрява качеството на картината, чрез редица настройки. Така например, можете дори сами да определите нивата на яркост и контраст, както и насищането на цветовете. В разширените настройки ще откриете още слайдер за отчетливостта на изображението, а също за нагласяне на цветовата температура. Най-долу ще откриете и опция за динамичен контраст, чието включване ще направи изображенията по-живи.\nPrestigio Grace S5 разполага с батерия, чийто капацитет е в размер на 2500mAh, което звучи разумно, особено на фона на тънкия профил. Най-сериозното изпитание за нея е големият 5.5-инчов дисплей, но заедно с него тя трябва да задоволи нуждите и на четириядрения MediaTek MT6735 мобилен процесор. До колко се справи с осигуряването на желаната издръжливост ще разберете от графиките по-долу, които включват и сравнение на резултатите с тези на други модели. Тестовете ни отново са пет на брой и включват телефонен разговор, Wi-Fi и 3G сърфиране, гледане на видео, както и 3D гейминг. Предварителните условия пък са яркост на екрана от 120cd/m2, включен Wi-Fi модул и изключени 3G, Bluetooth и GPS (с изключение на теста за 3G сърфиране).\nPrestigio Grace S5 2500 mAh, 5.5-inch, IPS, Mediatek MT6735P 763 0 % 0 %\nLenovo A6000 2300 mAh, 5-inch, IPS, Qualcomm Snapdragon 410 (MSM8916) 1049 37.48 % 0 %\nLG Bello II 2540 mAh, 5.0-inch, TN, Mediatek MT6582M 781 2.36 % 0 %\nPrestigio Muze D3 2500 mAh, 5.3-inch, IPS, MediaTek MT6582 817 7.08 % 0 %\nLG Spirit (H440N) 2100 mAh, 4.7-inch, IPS, Qualcomm Snapdragon 410 (MSM8916) 1166 52.82 % 0 %\nPrestigio Grace S5 2500 mAh, 5.5-inch, IPS, Mediatek MT6735P 509 0 % 0 %\nLenovo A6000 2300 mAh, 5-inch, IPS, Qualcomm Snapdragon 410 (MSM8916) 676 32.81 % 0 %\nLG Bello II 2540 mAh, 5.0-inch, TN, Mediatek MT6582M 429 - 15.72 % 0 %\nPrestigio Muze D3 2500 mAh, 5.3-inch, IPS, MediaTek MT6582 654 28.49 % 0 %\nLG Spirit (H440N) 2100 mAh, 4.7-inch, IPS, Qualcomm Snapdragon 410 (MSM8916) 598 17.49 % 0 %\nPrestigio Grace S5 2500 mAh, 5.5-inch, IPS, Mediatek MT6735P 366 0 % 0 %\nLenovo A6000 2300 mAh, 5-inch, IPS, Qualcomm Snapdragon 410 (MSM8916) 434 18.58 % 0 %\nLG Bello II 2540 mAh, 5.0-inch, TN, Mediatek MT6582M 366 0 % 0 %\nPrestigio Muze D3 2500 mAh, 5.3-inch, IPS, MediaTek MT6582 386 5.46 % 0 %\nLG Spirit (H440N) 2100 mAh, 4.7-inch, IPS, Qualcomm Snapdragon 410 (MSM8916) 381 4.1 % 0 %\nPrestigio Grace S5 2500 mAh, 5.5-inch, IPS, Mediatek MT6735P 583 0 % 0 %\nLenovo A6000 2300 mAh, 5-inch, IPS, Qualcomm Snapdragon 410 (MSM8916) 665 14.07 % 0 %\nLG Bello II 2540 mAh, 5.0-inch, TN, Mediatek MT6582M 356 - 38.94 % 0 %\nPrestigio Muze D3 2500 mAh, 5.3-inch, IPS, MediaTek MT6582 512 - 12.18 % 0 %\nLG Spirit (H440N) 2100 mAh, 4.7-inch, IPS, Qualcomm Snapdragon 410 (MSM8916) 682 16.98 % 0 %\nPrestigio Grace S5 2500 mAh, 5.5-inch, IPS, Mediatek MT6735P 278 0 % 0 %\nLenovo A6000 2300 mAh, 5-inch, IPS, Qualcomm Snapdragon 410 (MSM8916) 314 12.95 % 0 %\nLG Bello II 2540 mAh, 5.0-inch, TN, Mediatek MT6582M 238 - 14.39 % 0 %\nPrestigio Muze D3 2500 mAh, 5.3-inch, IPS, MediaTek MT6582 248 - 10.79 % 0 %\nLG Spirit (H440N) 2100 mAh, 4.7-inch, IPS, Qualcomm Snapdragon 410 (MSM8916) 248 - 10.79 % 0 %\nGrace S5 работи с Android 5.1.1 Lollipop операционна система, чийто облик почти не е изменен от страна на Prestigio. Така например, ще срещнете падащо и мултитасинг меню с класическа визия. Менюто с настройки също е добре познато. Prestigio обаче са добавили цял куп предварително инсталирани приложения. Техният брой в комбинация със стандартния Google пакет е 49. Сред тях пък има и такива, за които иначе би ви се наложило да заплатите, за да притежавате.\nDr. Booster приложението има сходни на Clean Master функционалности, като служи за управление на оперативната памет и изчистване на кеш паметта.\nInvesting е приложение за следене на цени и акции, като предлага още актуални финансови новини, календар с предстоящи събития и още полезни опции за следене на движението на пазарите.\nMcAfee Security ви защитава от различен вид зловреден софтуер, независимо дали става въпрос за различни приложения, сайтове и други.\nOfficeSuite Pro е едно от най-популярните приложения за създаване, редактиране и четене на Word, Еxcell и PowerPoint документи. Поддържа още и PDF файлове.\nOpera mini е оптимизиран мобилен браузър, който служи като алтернатива на Google Chrome.\nMultiCloud Prestigio е „облачната” услуга на Prestigio, като тя ви осигурява до 200GB пространство, побиращо вашите музикални и филмови колекции.\nMultiShare ви предлага лесен и бърз начин за пренос и споделяне на данни.\nСред многото приложения ще откриете и една доста полезна функционалност, наречена Start. Тя ви предлага бърз достъп до редица приложения и възможности още докато смартфонът е заключен. При натискане на Power бутона, в зависимост от посоката, на която ще слайднете пръста си, може да отключите смартфона, да влезете директно в любимо приложение, да проверите съобщенията си или пък да бъдете отведени в менюто на камерата. От лявата страна вертикално са разположени още допълнителни опции, като например „Quick Settings” , предлагащи управление на силата на звука, включване и изключване на фенерче, Wi-Fi и Bluetooth. В средата, точно над часа, ще видите и поле за търсене, както в телефона, така и в Интернет. С други думи, тази Start функционалност представлява един опростен режим на работа, при който почти всяка опция или приложение в телефона е лесно и бързо достъпно. Ако пък се налага да извършите нещо специфично, то просто си отключвате смартфона по стандартния начин и всичко останало си е постарому.\nМенюто с настройки не се различава от облика на на класическото за Android Lollipop. Ето и всикчи опции, които включва.\nPrestigio Grace S5 работи с MediaTek MT6735 мобилен процесор. Той е 64-битов, създаден по 28nm технологичен процес и разполага с четири Cortex-A53 ядра с тактова честота от 1.3GHz. По думите на производителя, този чип е предназначен за устройствата от средния клас, а сред характеристиките му забелязваме още поддръжка на 4G LTE Cat. 4, Wi-Fi 802.11n, Bluetooth 4.0, 720p HD дисплеи, до 13-мегапикселови камери, както и запис на Full HD видео. На разположение е още и видеокартата Mali-T720, както и оперативната памет в размер на 1GB. За да проверим каква изчислителна и графична производителност осигурява MediaTek MT6735 проведохме редица бенчмарк тестове, а резултатите сравнихме с тези на конкурентни модели. Повече информация за мобилния чип ще откриете в официалната страница на MediaTek:\nМоделът разполага с 8GB вътрешна памет, но поради многото предварително инсталирани приложения, още след първоначалното включване ще имате под 3GB свободно пространство. Все пак, както вече стана ясно, насреща е и слот за microSD карта памет.\nИнтересно е, че въпреки доброто представяне в тестовете ни за изчислителна мощ, където моделът успя да изпревари избраните конкурентни модели във всички тестове, то от гледна точка на графичната производителност, не успяхме да подкараме нито 3Dmark, нито някоя от версиите на GFXBench. Вероятно обаче проблемът е софтуерен, защото и преди сме тествали възможностите на Mali-T720. Изпробвахме и гейминга чрез игра на Real Racing 3 и Dead Trigger 2. Real Racing 3 въобще не тръгна, но пък играта ни на Dead Trigger 2 протече гладко при средни настройки.\nPrestigio Grace S5 Mediatek MT6735P (4-ядрен, Cortex-A53, 1GB RAM 1571 0 % 0 %\nLenovo A6000 Qualcomm Snapdragon 410 (MSM8916) (4-ядрен, Cortex-A53, 1.4 GHz), 1GB RAM 1496 - 4.77 % 0 %\nLG Bello II Mediatek MT6582M (4-ядрен, Harvard, 1.3 GHz), 1GB RAM 899 - 42.78 % 0 %\nPrestigio Muze D3 MediaTek MT6582 (4-ядрен, Cortex-A7, 1.3 GHz), 1191 - 24.19 % 0 %\nLG Spirit (H440N) Qualcomm Snapdragon 410 (MSM8916) (4-ядрен, Cortex-A53, 1.4 GHz), 1GB RAM 1463 - 6.87 % 0 %\nPrestigio Grace S5 Mediatek MT6735P (4-ядрен, Cortex-A53, 1GB RAM 928 0 % 0 %\nLenovo A6000 Qualcomm Snapdragon 410 (MSM8916) (4-ядрен, Cortex-A53, 1.4 GHz), 1GB RAM 829 - 10.67 % 0 %\nLG Bello II Mediatek MT6582M (4-ядрен, Harvard, 1.3 GHz), 1GB RAM 878 - 5.39 % 0 %\nPrestigio Muze D3 MediaTek MT6582 (4-ядрен, Cortex-A7, 1.3 GHz), 804 - 13.36 % 0 %\nLG Spirit (H440N) Qualcomm Snapdragon 410 (MSM8916) (4-ядрен, Cortex-A53, 1.4 GHz), 1GB RAM 778 - 16.16 % 0 %\nPrestigio Grace S5 Mediatek MT6735P (4-ядрен, Cortex-A53, 1GB RAM 688 0 % 0 %\nLenovo A6000 Qualcomm Snapdragon 410 (MSM8916) (4-ядрен, Cortex-A53, 1.4 GHz), 1GB RAM 656 - 4.65 % 0 %\nLG Bello II Mediatek MT6582M (4-ядрен, Harvard, 1.3 GHz), 1GB RAM 622 - 9.59 % 0 %\nPrestigio Muze D3 MediaTek MT6582 (4-ядрен, Cortex-A7, 1.3 GHz), 596 - 13.37 % 0 %\nLG Spirit (H440N) Qualcomm Snapdragon 410 (MSM8916) (4-ядрен, Cortex-A53, 1.4 GHz), 1GB RAM 623 - 9.45 % 0 %\nОсвен производителността, която осигурява MediaTek MT6735 мобилния чип, проверихме и до каква степен той води до нагорещяване на корпуса. Изпитанието ни по традиция е натоварване с 3D гейминг, симулиран с помощта на Epic Citadel приложението в продължение на няколко часа. Непосредствено след него измерваме максималните температури в три различни области на гърба на устройството. Най-горещата точка се оказа в областта на камерата – 40.4 градуса. Приемаме тази стойност за допустима и непредизвикваща дискомфорт при работа. Още по-ниски са максималните температури и в останалите две зони, които напрактика по-често ще се допират до дланта ви. В средата градусите достигнаха 35.0, а най-долу пикът на електронният ни термометър бе скромните 33.6 градуса. Казано иначе, няма да имате повод за притеснение от нагорещяване на корпуса.\nОсновната камера на Prestigio Grace S5 е 8-мегапикселова с автофокус и LED светкавица. Освен това обаче, тя предлага няколко полезни режима на работа, както и стандартното меню с ръчни настройки, включващо опции като разпознаване на лица, снимане с жест, баланс на бяловото, ISO и други. От гледна точка на режимите на работа, впечатление ни направи възможността за направта на снимка с двете камери едновременно. Там са още режимите Live Photo, следене на движение, панорама, HDR и многоъгълно виждане. Сред опциите ще откриете дори възможност за заснемане на видео при забавен кадър. В предната част ви очаква 5-мегапикселова камера, като нейното меню включва HDR, ефекти и Beauty режим, който се появява, когато бъде засечено лице.\nМалка забележка имаме и тук. Когато изберете да заснемате видео в максимална резолюция, то просто не тръгва. Точно заради това и тестовото ни видео по-долу е 720p. Това обаче отново считаме за софтуерен проблем, който би трябвало да бъде разрешен с някои бъдещ ъпдейт.\nЗапочнахме това ревю на Prestigio Grace S5 със заявката, че това е един от най-елегантно изглеждащите смартфони в ниския, че дори и в средния клас. Продължаваме да стоим зад думите си – дизайнът на модела е страхотен. Останалите технически характеристики също не са никак лоши спрямо цената на устройството, но едва ли и ще ви впечатлят толкова много. Процесор, батерия и камера на средно ниво, като все пак може да се възползвате от някои интересни режими и настройки на камерата, включително и запис на Slow motion видео. Лошо впечатление ни направи невъзможността да заснемем видео при максимална резолюция, а също така и това, че не успяхме да подкараме нито един графичен тест, което обаче все пак предполагаме, че е софтуерен проблем, чието разрешение предстои. Дисплеят е 5.5-инчов, което отчитаме като плюс, както и неговата IPS матрица и HD резолюция. Добро впечатление ни направиха и многото предварително инсталирани приложения, а преминаването през тях понякога би могло да бъде съпроводено от дребен лаг, но дотолкова, че да го приемем нормално за едно бюджетно устройство каквото е Grace S5.\nСтрахотен дизайн, неприсъщ за ценовия клас\nГолям 5.5-инчов IPS дисплей с HD резолюция и MiraVision настройки\nДълъг списък от предварително инсталирани приложения\nНе успяхме да подкараме нито един графичен тест\nНе може да снимате видео в максимална резолюция


58 mm CPL Magnetic филтър за обектив Nano-X Series\nЗдраво магнитно закрепване към обектива , което прави работата изключително бърза и лесна Nano X технология на ...\n62 mm CPL Magnetic филтър за обектив Nano-X Series\n67 mm CPL Magnetic филтър за обектив Nano-X Series\n72 mm CPL Magnetic филтър за обектив Nano-X Series\n77 mm CPL Magnetic филтър за обектив Nano-X Series\n82 mm CPL Magnetic филтър за обектив Nano-X Series\nМагнитна стойка – гладък, бърз и сигурен работен процесФилтрите K&F Concept разполагат със силен магнитен монтаж, който е съвместим с всички обективи в зав\nМагнитна стойка – гладък, бърз и сигурен работен процес\nФилтрите K&F Concept разполагат със силен магнитен монтаж, който е съвместим с всички обективи в зависимост от диаметъра на резбата. Тази функция ви позволява бързо и лесно да сменяте филтрите по време на снимки, като по този начин спестявате ценно време.\nПревъзходна острота, яснота и контраст\nБлагодарение на оптичното стъкло и многослойните антирефлексни покрития от двете страни на филтъра, филтрите K&F Concept осигуряват рязко изображение с отлична яснота. Нанопокритието ( NANO-X) , нанесено и върху повърхноста , прави поддръжката още по-лесна за постигане на незамърсено изображение.\nКонструкция на филтър без резба\nФилтрите K&F Concept Mangletic са без резба, което прави профила им напълно плосък. Ще ви хареса тази функция:


Публикувано от Владимир Левчев в 10:25 ч. 1 коментар: Връзки към тази публикация\nЕтикети: Истанбул, Константинопол, Света София\nПубликувано от Владимир Левчев в 18:01 ч. 1 коментар: Връзки към тази публикация\nЕтикети: Америка, катастрофа, образование, пренаселение\nПубликувано от Владимир Левчев в 7:51 ч. Няма коментари: Връзки към тази публикация\nЕтикети: Владимир Левчев, роман, Човекът и сянката\nПубликувано от Владимир Левчев в 6:53 ч. Няма коментари: Връзки към тази публикация\nПубликувано от Владимир Левчев в 6:09 ч. 3 коментара: Връзки към тази публикация


В първия брой на вестника за 2017 година бе поместено обръщение на ЦК на БКП за създаване на единен комунистически блок на предстоящите предсрочни парламентарни избори.\nБКП, вярна на своята последователна линия за обединение на всички комунисти в една партия, разглеждаше това като единодействие, необходимо и задължително условие за бъдещо обединение, но също и като алтернатива на статуквото.\nВъпросът за обединението виси като дамоклев меч над главите на всички комунисти. Едновременно с това се наблюдава и постоянно роене на „комунистически” формации, които в един момент достигнаха повече от една дузина. Парадоксът тук се състои в това, че колкото повече раздробяваха комунистическото пространство ръководителите на тези формации, толкова по-силно викаха за обединение. Най-често обект на техните нападки беше Председателят на нашата партия др. Вл.Спасов, който в най-тежките, начални години на прехода /контрареволюцията/ не се поколеба и гордо заяви, че е комунист, запазвайки БКП от унищожение и забрава. Никой друг от ръководителите на другите комунистически формации не беше подложен на такъв тормоз, спрямо него и неговото семейство, както Вл.Спасов. Кой друг от кресльовците крещящи за обединение понесе такива тежки лични и семейни загуби? Какво ще кажат сега онези господа, не другари, които обвиняваха Спасов, че пречи на обединението? Та нали него вече го няма, кой им пречи сега да се обединяват и защо не се обединиха до сега?\nНо да се върнем на въпроса. На първи януари 2017 г. ЦК на БКП се обърна към всички комунисти, независимо къде членуват или нечленуващи никъде, да се сплотим за извънредните парламентарни избори в името на нашата Родина и изтерзания народ, за спасението на България от безпътицата, в която я натикаха буржоазните партии, управлявали я от 10 ноември 1989 г. до сега. При създалата се ситуация – дълбока парламентарна и политическа криза в резултат на задълбочаващите се противоречия между големите буржоазни партии и засилващо се народно недоволство от управлението на ГЕРБ, условията за осъществяване на комунистически пробив в буржоазния парламент бяха налице. Вместо да се работи в тази насока, на 15 януари, по инициатива на ДКЕ /Движение за комунистическо единство/ се провежда съвещание на тема „Обсъждане и приемане проект за създаване на политически съюз, консолидиращ прогресивните леви и патриотични сили”. На съвещанието присъстват представители на БРП/к/, ПП „Народен юмрук”, ПП „Българска левица”, БРСП /Българска работническо –селска партия”, СК /Съюз на комунистите/, както и безпартийни комунисти. БКП не е поканена. Нейният апел за единодействие на комунистите на предстоящите избори не е обсъждан. Нещо повече, присъстващите взимат „мъдрото” решение, че на този етап политическият съюз не може да се подготви за тези избори. Както и да е, присъствали са и некомунистически формации и тяхното виждане може да е надделяло. Може да чакат някакъв друг етап. Но какъв друг етап чакат комунистите, присъствали на това съвещание? Може би чакат етапа, когато проекто- закона за забрана на комунистическите символи и пропаганда мине на второ четене в предстоящия парламент. Или по-нататък, когато се мине на етап „украински вариант”.\nДа вземем другите партии. ПБК /Партия на българските комунисти/. Те бяха информирани за нашето обръщение, но също не откликнаха на него. Известен е техния отколешен стремеж да бъдат в коалиция с БСП за част от партийните субсидии. Този път не им се получи, но това е друга тема. За другата партия – КПБ /Комунистическа партия на България/ просто няма какво да говорим. Тя е постоянно седяща в скута на БСП, безгласна буква, скъпо платена куртизанка с народните пари от субсидиите.\nЧест прави на другарите от БРСП, които откликнаха на нашия апел чрез др. П. Бетовска. Но и тук ще отворим една скоба. Не ни информираха за взетото решение на гореспоменатото съвещание, на което и те са присъствали и също са се присъединили към чакащите друг етап. Все пак, по наше искане се състоя среща на представители на трите партии – БРСП, БРП/к/ и БКП. На нея другарите от БРП/к/ изразиха становище за неучастие на тези избори. Другарката, представляваща БРСП вметна, че и за предишни избори е имало подобно становище от БРП/к/. За нас от БКП вече беше ясно, че единодействие на комунистите и на тези избори няма да има, да не говорим за единодействие в по-широк формат – на всички леви сили.\nБудят недоумение нападките на един от лидерите на БРСП, който обвинява БКП за несъстоялото се коалиционно обединение за тези избори. „Присъдата” срещу коалиционно обединение за тези избори не е произнесена от БКП, в частност от нейния Председател, а още на гореспоменатото съвещание, на което са присъствали представители и на вашата партия, др.Жеков. Според мен писанията във фейсбук не спомагат за изясняване на отношенията между партиите, приличат на махленски разпри насред село, на мегдана. Истинските становища на партиите се намират в техните официални документи – Програма,Устав, печатни партийни органи и прочие, а не във фейсбук. Изясняването на тези отношения става в директни срещи и разговори между ръководителите на партиите,а не чрез СМИ.\nВ заключение искам да кажа, че несъстоялото се коалиционно обединение на комунистите и в по-широк кръг на левите сили е загуба на политическо темпо. Но за онези, които се смятат за комунисти и не откликнаха на апела на БКП, това е груба политическа грешка. По този начин подарихме още време на майкопродавците, душманите на България, пиявиците, стиснали гърлото на народа и пиещи последните му капчици кръв.\nЗа БКП е пределно ясно, че капитализмът не може да бъде съборен чрез участие на комунисти в парламента. Но това би дало възможност на всеослушание да се разобличават престъпленията на буржоазията, да се отварят очите на хората, да им се вдъхне кураж и вяра, че има сили, които се борят и ще се борят до пълна победа. Девизът на комунистите винаги е бил: Долу буржоазния парламент! Да живее диктатурата на пролетариата!\n← КНДР Е ГОТОВА ЗА ЯДРЕН УДАР\n„ЖЕРТВИ“ НА КОМУНИЗМА И ЖЕРТВИ НА „ЖЕРТВИТЕ →


Мобил, Алабама Ресторант: Кухня На Джордж - 2021\nKitchen on George е ресторант в Мобайл, щата Алабама, със сезонно меню, което се стреми да предложи най-свежата възможна местна кухня. Този ресторант има мисия да създава изискана храна, която е представена по изискан начин, всичко това, докато изпълнява целта си да поддържа качеството и целостта на храната. Вечеряните са добре дошли в атмосфера, която е приканваща, комфортна и стилна. Кухнята на Джордж е мястото, където меценатите могат да се насладят на брънч със семейството, напитки след работа с колеги или романтична вечер с любим човек. Кухнята и средата за хранене работят заедно, за да създадат приятно изживяване за хранене.\nРезервациите за Kitchen on George могат да се правят онлайн чрез OpenTable.\nМенюто в кухнята на Джордж е сезонно и често се променя, за да отразява фокуса на приготвяне на храна, която е най-свежа, което е когато е в сезон. Kitchen on George работи с редица местни ферми и доставчици, за да създаде елементи от менюто, които остават верни на целта да осигурят храна, която е направена от висококачествени съставки. Философията на фермата до масата е важна част от менюто на кухнята на Джордж.\n· Обяд - Опциите на менюто включват сезонни супи и салати, закуски и акции, които включват патешки пролетни рулца, пържена бамя, скариди и грис, местен зеленчуков плодов хляб, няколко сандвича; Основните предмети включват пилешки тестени изделия, филе от говеждо месо и други.\n· вечеря - Това меню предлага дегустация на готвач с три, пет или седем ястия, закуски, супи, салати и акции и основни предястия за вечеря, които включват подправено агнешко рамо, крак с патица от лавандула, местно зеленчуково ризото и други.\n· неделя Брънч - Менюто за Sunday Brunch е достъпно от 10: 30am до 3: 00pm. Това меню се променя седмично и предлага леки хапки, основни ястия и десерти. Брънчът е $ 30 / човек и $ 15 / човек за 12 години и по-млади.\n· Алкохолни напитки - Менюто включва наливна, крафт и бутилирана бира, занаятчийски и специализирани коктейли, смесени напитки, шампанско и няколко сорта вино - червено, бяло, роза, смес и десерт.\nKitchen on George предлага карти за подаръци за закупуване чрез уебсайта им. Картите за подаръци са достъпни от $ 25 до $ 1,000 или може да се въведе определена сума. Картички за подаръци могат да бъдат доставени на практика или чрез стандартна поща.\nКухнята на Джордж предлага бар от делничните дни, специален понеделник до петък 4: 00pm до 6: 00pm. Това специално важи само за седналите в бара. Меценатите ще получават намалени цени на избрани малки чинии и напитки, като наливни бири, вина и специализирани коктейли.\nАктуализации и събития\nПокровителите могат да бъдат в крак с най-новите събития в Kitchen on George, като се запишат в E-club Kitchen on George. Членовете на този онлайн клуб ще получават имейли за събития в Kitchen on George, както и различни отстъпки и предимства.\nБезплатният паркинг се намира в задната част на ресторанта.\nКухня на George, 351A George Street, Mobile, AL 36604, Телефон: 251-436-889\nОще неща за правене в мобилни устройства


Рехабилитация - Дом за възрастни хора Вила Швейцария\nАПАРАТ ЗА СИЛНИ/СЛАБИ ТОКОВЕ\nПЪЛНО РЕХАБИЛИТАЦИОННО ОБОРУДВАНЕ\nОсновните характеристики на един рехабилитационен център са свързани с предлагане на широка гама от процедури както за възстановяване, така и за поддържане на доброто здраве. Обикновено такива центрове се намират в непосредствена близост до минерални бани, на тихо и спокойно място. Квалифицираният персонал и индивидуалното отношение към пациентите също имат ключова роля.\n„Вила Швейцария”, който е и дом за стари хора, отговаря на всички тези изисквания и съчетава на едно място всички предимства, които могат да бъдат открити в подобен център. Разположен в град Момин проход, община Костенец, центърът за възстановяване предлага на своите клиенти спокойствие, луксозна и приятна обстановка и чист въздух. Локацията му е изключително удобна – Момин проход се намира на около 70 км от София и на 80 км от Пловдив. В града има и минерални извори, като лечението с водата е не само имунопротективно, но и общотонизиращо.\n„Вила Швейцария” впечатлява не само с уникалната си архитектура, но и със своята история. Преди да стане дом за възрастни хора, сградата е била център за лекуване на детски паралич. Във „Вила Швейцария” ще намерите високо квалифициран персонал, който изготвя рехабилитационна програма, включваща различни масажи и процедури, според индивидуалните нужди на всеки клиент.\nСред голямото разнообразие от услуги са включени и най-популярните видове пасивна и активна кинезитерапия – лечение чрез движение. То няма възрастови противопоказания и странични действия. Чрез упражнения за подобряване функцията на опорно-двигателния апарат, на дихателната и сърдечно-съдовата система се подобрява качеството на живот, както и неговата продължителност.\nВъв „Вила Швейцария“ следваме световните тенденции за комплексна услуга – физическа, психическа и социална. Това има голямо значение за възстановяването на болните и подобряване на физическата им активност. Рехабилитационният център е подходящ за хора от всякакви възрасти, включително и за пациенти над 60 години, при които е характерна полиморбидността – наличие на повече от едно заболяване.


Топ 10 Къщи под наем в Хисаря - Почивка.бг\nКъщи в Хисаря\nКъщи в Хисаря на страхотни цени. Резервирайте къща в Хисаря на най-изгодна цена!\nВиж още: апартаменти Хисаря, квартири Хисаря, хотели Хисаря\nКъща за гости Релакс, Хисаря\nКъща за гости Релакс се намира в центъра на град Хисаря – известен с красивите си паркове и богата история. В непосредствена близост се намират парк Момина сълза Камилите – южната порта на античния град Диоклецианопол. ...\nКъща Тракия, Хисаря\nКъщата се намира в центъра на археологическия резерват в непосредствена близост до Колонадата и парк Момина сълза, кафета и ресторанти. На тиха и спокойна улица. ...\nКъща Никол, Хисаря\nКъща за гости Никол се намира в град Хисаря, на 50 метра от новата колонада и централния площад. Къщата разполага с една спалня и една двойна стая със самостоятелни санитарни възли. Има тераса и кът за отдих. В стаите има безжична интернет връзка и телевизори с кабелна телевизия. Предлагаме възможност за паркинг на Вашия автомобил в ...\nСтудиа Авеню, Хисаря\nСтудиа Авеню се намират в СПА столицата на Балканите - Хисаря (земята на древните траки и митичния Спартак). Градът е най-посещаваният балнео курорт, чиято уникалност е в неповторимото съчетание на благоприятни климатични и ландшафтни фактори и ...\nКъща Терзиев, Хисаря\nВ непосредствена близост до вилата е Военният санаториум - Калероя, където можете да ползвате открит, закрит и детски минерален басейн, както и минералната вода на извор Момина баня. Вила Терзиев предлага четири спални. Намира се в непосредствена близост до парка и плажовете на града. Вилата посреща гости целогодишно като за през ...\nКъща за гости Ладжеви, Хисаря\nСред зеленина, спокойствие и гостоприемни домакини Ви предлагаме стаи, етажи или цялата къща под наем. ...\nКъща Попови, Хисаря\nКъща за гости Попови може да Ви е любимото място за отдих, развлечения и релакс. ...\nКъща Зорница, Хисаря\nKъща за гости Зорница се намира в центъра на града. Граничи с крепостната стена и велоалеята, която минава покрай нея. В непосредствена близост е минерална баня Русалка, минерални извори Колонада и Момина сълза, парк Момина сълза, градинката с известния шадраван Голата жена, гробница, минерален плаж Извора, ресторант Извора, ...\nВила Смокиня, Хисаря\nВила Смокиня е очарователна къща за гости в Хисаря, която целогодишно предлага на своите гости отдих и развлечения в полите на Средна гора. Къщата Ви прегръща с уникална атмосфера и неповторим уют, съчетавайки духа на миналото с лукса и удобствата на съвремието. Вила Смокиня разполага с три модерно обзаведени стаи, всяка от които в ...\n280 лв. 9\nСтаи за гости Лейла, Хисаря\nВНИМАНИЕ! МОЖЕ ДА РЕЗЕРВИРАТЕ ЦЯЛАТА КЪЩА! Стаите за гости се намират в самото сърце на архитектурния резерват град Хисаря. Предлагат се три луксозни стаи (спални) и едно общо оборудвано всекидневно помещение. Може да се сложи и трето легло във всяка спалня. Добре сте дошли заедно с вашия домашен любимец. Всяка стая е със ...\nПомогнете ни да популяризираме заедно Почивка.бг, поставете следния линк към къщи в Хисаря на Вашата уебстраница:\nХисаря - филтриране по\nВиж 2 оферти за Хисаря →\nвсички типове настаняване (119)\nоткрит басейн (9)\nготварска печка (8)\nкабелна тв (36)\nлятна градина (28)


ЦЕНАТА ВКЛЮЧВА: Пакет "100% релакс": 3 релаксиращи масажни терапии на цяло тяло 1. Шоколадова нирвана! Масаж с бял шоколад. Продължителност на масажа: 60 минути 2. Лукс и енергия! Масаж със златни частици и Hot Stone терапия. Продължителност на масажа и терапията: 60 минути 3. В света на ароматите! Aрома масаж на цяло тяло с ароматни етерични масла портокал или канела. Продължителност на масажа: 45 минути Важно! Трите масажа се извършват на 3 посещения на СПА центъра в рамките на един месец Масажите се извършват от спа терапевт. Трите масажа съчетават различни техники за релакс, справяне със стреса, презареждане на сетивата с нова енергия и положителни емоции Повече информация за масажите можете да видите в "Прочети още" Ваучерът е в категория "лукс масажни терапии".


В Ямболския съд беше подновено делото за експлозията край "Петолъчката" - От деня - БНР Новини\nпубликувано на 30.06.14 в 07:22 | обновено на 30.06.14 в 11:03\nЯмболският районен съд гледа делото за експлозията край пътен възел "Петолъчката". На 5-и юни 2012-а година при взрив в базата за съхранение и утилизация на боеприпаси загинаха трима работници. Нанесени са щети за над 65 млн. лева. Делото се гледа при закрити врата заради риск от разгласяване на държавна тайна.\nКомплексната експертиза по делото, която се очакваше днес, не е готова. Съпругите на загиналите Станимир Костов, Николай Гочев и Енчо Кремъков изразиха мнение, че две години след взрива съдебният процес се бави.\nПодсъдимият по делото собственик на фирмата, ангажирана с утилизацията на боеприпасите, Десислав Делев е на друго мнение за хода на процеса.\nДелото не се бави, даже върви много бързо. Даже ние в началото умишлено приехме голяма част от свидетелските показания, за да не се бави. Напротив, върви доста бързо.\nСпоред защитата му непредставянето на експертизата не забавя процеса. От прокуратурата също не виждат умишлено забавяне.\nПодсъдими по делото са собственикът на базата Десислав Делев и началникът на производството Иван Пеев. Те са обвинени, че в качеството си на длъжностни лица не са предприели необходимите мерки за сигурност при работа с взривни вещества. Заседанията са насрочени за пет поредни дни - до 4-ти юли.\nСъщевременно от началото на юни в района на базата за утилизация край "Петолъчката" бяха подновени контролираните взривове на деформирани снаряди, събрани след експлозията. Боеприпасите, които трябва да бъдат унищожени в базата до края на август, са близо 18 000.\nПрограма Хоризонт От деня взрив дело Петолъчката


Художествената академия на червено с 600 хиляди - Общество - Стандарт Нюз\nХудожествената академия на червено с 600 хиляди\nДефицитът в Националната художествена академия (НХА) е 600 000 лева.\nВ тази цифра влизат заплати и комунални услуги, призна подалият оставка ректор Николай Драчев.\nДрачев изрази надежда за помощ от държавата, за да могат преподавателите да получат своите възнаграждения. Водят се разговори с Министерство на образованието. Преди дни министър Вълчев обаче каза, че няма такъв законен начин.\nГоляма част от преподавателите са получили само аванси за ноември и декември.\nДрачев не пожела да дава финансов отчет за дейността си по време на мандата, като обясни, че голяма част от средствата, с които е разполагала академията са отишли са неотложни ремонти. Затова и в момента е в недостиг.\nМиналата седмица студенти, преподаватели и служители на Националната художествена академия (НХА) се събраха на протест пред учебното заведение, за да се противопоставят срещу информационното затъмнение и неправилното разходване на средства в нея.\nТагове: Художествена Академия Оставки


Домашни рецепти за борба с рака\nРаковите заболявания са най-големият бич на съвременното общество. Всеки познава поне един човек, член на семейството, приятел, колега или съсед, който се бори с това коварно заболяване. Добрата новина, когато говорим за ракови заболявания, е, че все повече хора успяват да се преборят с болестта. Голям принос за това има промяната в начина на хранене. Медиците са категорични, че има няколко суперхрани, които подпомагат процеса на\nоздравяване, въпреки че едва ли можем да наречем един плод или зеленчук - универсална панацея. Включването на определени продукти в ежедневното меню могат да предпазят човек от рака и дори да му помогнат да се справи с него. Средствата за противодействие на злокачествените тумори са фибрите, протеините, фитохимикалите и веществото капсаицин. Ето препоръки за хранене:\nПлодова салата с боровинки, в нея може да се сложи лъжичка овесени\nядки и кисело мляко, за да се подсили ефектът им върху организма. Този десерт може да се използва като превенция на рака на дебелото черво и ректума, на устата и ларинкса, на хранопровода, на белия дроб и на стомаха.\nБоб яхния с люта чушка. Комбинацията е добре позната у нас, тъй като е част от националната ни кухня. Лютите червени чушки съдържат капсаицин, който буквално разбива раковите образувания.Оказва се идеално средство за борба с рака на дебелото черво, на ректума, на гърдата, на простата, на панкреаса и на белите дробове.\nКисело мляко с ленено семе. Една купичка мляко с три супени лъжици смляно ленено семе всяка сутрин. Подобна закуска предпазва организма от рак на гърдата, на простата, на дебелото черво и на пикочния мехур.\nКартофи на фурна с куркума. Картофите, подобно на други продукти, богати на каротин, например морковите, тиквата, цитруси и домати, притежават мощно антиоксидантно действие. А куркумата, попадайки в организма, прекъсва всички клетъчни пътища за разрастване на туморните образувания.\nЗадушен спанак и броколи. За спанака, има над 100 публикации в научни издания за неговото уникално действие при пациенти с онкологични диагнози. Препоръчват да се използва както в салатата, така и в задушеното телешко и супите.\nЗелен чай. Тази напитка също е подходяща за справяне с рака на стомаха, на дебелото черво, на яйчниците. Доказано е, че народите, в чиято култура е застъпена чаената церемония, са с по-малък брой онкологични заболявания.\nБадеми. Тези ядки също са част от екипа за борба с рака и са с отлично антиоксидантно действие. Предпазват клетките от вредното влияние на свободните радикали. Консумацията на 8-10 ядки дневно помага при рак на гърдата и на простата.


Служебният финансов министър започва серия от обществени консултации за бюджетната политика - От деня - БНР Новини\nпубликувано на 24.06.21 в 18:51\nМинистърът на финансите в служебното правителство Асен Василев започва серия от обществени консултации за бюджетната политика.\nПървата от сериите дискусии ще се проведе утре, а темата са държавните разходи, съобщиха от МФ.\nВ обществения съвет са поканени представители на секторите с най-висок дял от разходите в бюджета - административните структури, образователната, здравната и социалната система, МВР и други институции, ангажирани с опазването на обществения ред.\nОт финансовото министерство допълват, че целта на обществените съвети е максимална прозрачност при формирането и управлението на държавните приходи и разходи.\nМинистърът на финансите Асен Василев подготвя актуализация на бюджета, която ще бъде внесена при сформирането на новия парламент. В нея се увеличава дефицита, но ще се преформулират държавните разходи, според предварително направените анонси.\nПрограма Хоризонт От деня Асен Василев обществени консултации за бюджетната политика финансов министър


Из романа “Елада Пиньо и времето” | Public Republic\n← Осезаването на “Онези години” Христо Иванов – Снимки от покрива на света →\n2 април, 2009 от antula angelova · 4 Коментара\nСнимка: Архив на Милчо Касъров\nОткъс от първа глава\nВдън горите Тилилейски беше пусто и велико. Прости ми, прощавай, не мога. Мама развърза алената си престилка, направи от нея люлка-полюлейка, завърза я за нисък клон. Не мога, прости ми, не искам. Монотонно редеше песен без мелодия, повтаряше и повтаряше думите в тихо изстъпление.\nДо нея стоеше старче и подсмърчаше, и трепереше цялото. Време е, изрече пискливо то, мама позеленя от ужас. Подбели очи, опъна ръце право нагоре, вцепени се. Старчето продължи да хленчи: спасявай другите, другите си спасявай. Започна да я блъска с юмруци, все по-грубо, трябваше да я изкара от вцепенението.\nТя най-сетне свали ръце, улови с тях главата си, стисна клепки и слепешката хукна през гората. Блъскаше се в стволовете на дърветата, отначало случайно, сетне с всички сили. Старецът се заклатушка след нея, спъваше се и тресеше глава. Отиваха да настигнат останалите бежанци.\nОстанах сама, самотна и подивяла от ужас.\nМинаваха дни и нощи. Повоят ме стягаше през пелената, по ръцете и краката ми мравучкаха тръпки, от дългото лежане по гръб кожата на врата ми се охлузи. Изпитвах и вълчи глад. Вечер виждах светлините на гората: димяха синкави сияния, бяха изгнилите хралупи на някои дървета, високо в клоните светеха очите на нощни пилета.\nЕдна привечер по отсрещния баир заслиза старец с дълга млечнобяла брада, в рамото му се беше вкопчил бухал. Откъде се взе така изведнъж, целият от хлорофил и светлина, сякаш беше дърво сред дърветата, само че можеше да ходи.\nПрекоси поляната, наметалото му потъмня от росата. Застана над люлката, втренчи през мене бели-избелели гледци, някак си долових мисълта му: аз не съм твоята съдба, твоята съдба се казва Хрисула.\nНе беше за вярване, без да обръща внимание на протестните ми крясъци, продължи направо през храсталаците, изгуби се в разсъмването като сянка. Появи се човек и си отиде. И самотата стана толкова страховита, та нямаше как да не позная, че това е тя – лежах в люлката си, гледах небето и умирах от безкрайна космическа самота.\nЕдно пеленаче да съзнава, че умира, Боже Господи, не всякога е за разбиране Божественият ти замисъл!\nОбаче, не се учудих на чувството си за безкрайност, усещанията ми бяха могъщи, кристално ясни и пълни. Погледнах надолу и видях собствената си люлка с малкото отпуснато телце в нея. Горкото сгърчено изоставено телце, съжалих го с всичката жалост на света.\nИздигах се все по-нагоре, с изумление и щастлива покруса откривах колко широко се разпростирам над Странджа, виждах всичките й пътеки наведнаж, огъваха се и лъкатушеха като лунни змии. Тук-там светлееха бели извори, в индиговия мрак проблясваха като въглени очите на стаени чакали, в дълбоките треви спяха елени и рогата им сияеха като царски корони.\nВиждах всичко това наведнаж, въпреки че очите на посинялото отпуснато телце в люлката бяха стиснати до пълна слепота. Тогава не знаех, че душата е виждаща от само себе си, не беше възможно да го зная в тази несъзнателна възраст, в която единствено усещанията са така витални, обаче няма лъжа, душата ми виждаше от само себе си.\nВсичко продължи само миг. Отново се напълних със себе си: гладна бях, жадна и жива. Загърчих се в колики, заскимтях, замятах се в теснотията на люлката, накрая заспах от изтощение. Залюля ме могъщото успокояващо присъствие на нещо, което заприижда от всички посоки – когато отворих очи след време, то пак си беше наоколо, навсякъде, беше Великият Космически Майчин инстинкт.\nУсетих се приласкана. От всички посоки. Въпреки това, прималяваше ми от глад и простенах. Килнах глава назад и видях светлите очи на мама. Изобщо не се учудих. Тя се наведе над мене, усетих познатия дъх на мляко и впих уста в твърдата бозка, която търсеше лицето ми. Засуках лакомо, давех се, по бузите ми течаха капки…\nКогато се оригнах преситено, небето вече просветляваше, треперливата светлина ме накара да присвия очи. През полуспуснати клетки погледнах мама и видях, че тя е кошута. Беше едра, сура и спокойна. Гледаше ме с човешки очи и тогава аз се усмихнах насреща й.\nСтарицата е с всичкия си ясен ум, с бистра памет и свежи думи. Стилът й на изразяване е доста своеобразен, оживяват го внезапни архаизми и диалектни думички – върху общо взето елегантния словесен фон те са ярки и неочаквани, привличат вниманието като стъклени синци, които лъскат тук-таме между перлите на огърлица.\nСамото поведение на Елада Пиньо в някои моменти е като на изискана французойка: жестовете, финеса на нежното й, отделено от останалите пръсти кутре, светлите й костюми, дантелените кърпички, копринените бели чорапи, капелите й…\nИ – току се оживи, току заръкомаха внезапно като селянка, току заподбелва очи, току запоставя предизвикателно юмручета върху кръста и тогава заприличва на буквата Ф, и преминава бурно на майчиния си език, като окръгля широко странджанските гласни: малей, стогодишна бабушкера съм веке, ама, я ме виж колко съм за неизхвърляне!\nОще е за неизхвърляне…Такъв е българският й понякога, език особен, изразителен, образен, но преведен сякаш светкавично наум от някакъв друг, неизвестно какъв, несъществуващ никъде по света, само неин си.\nТака е, защото езикът ни – това сме ние, това е единственият ни живот, дълбоката ни неизказана същност, наричаме я Слово, Бог в нас, нищожни сме да я изразим напълно, а старицата бърза да изговори същността си, много бърза, втурнала се е нанякъде и всички ние наоколо се задъхваме, когато дишаме един въздух с нея и бързаме да я настигнем.\nТя стана наша приятелка преди няколко години, когато моят хубостник в училище вдъхновено започнал да поздравява учителката по френски с ”дон Жуан, мадам Танева”; ужасена, мадам ни препоръча домашна учителка с п а р и ж к и френски, ние я поканихме да ограмоти многознайкото – и в дома ни пристигна тази необикновена старица, застана всеотдайно на вратата ни, като да беше ни я подарил някой, който съкровено знае от какво най-много имаме нужда в този живот.\nБонжур, мадам Елада, посрещаше я навъсено малкият първите дни, очевидно по’ си харесваше своя си поздрав, обаче, френският му напредна толкова, че един ден нашата мадам с блеснали очи му подари френска книжка с пожълтели от времето листа.\nЗа тебе е, от Сируи.\nКоя е Сируи, попитахме в един глас.\nНе бързайте, рече старицата. Сируи е нещо толкова хубаво и непостижимо, затова не бързайте да я узнавате.\nЗапочва поредния урок,черна и суха,с коса като сребърна паяжина върху олисялото теме, с очи като лилави теменуги върху прояденото от времето лице, с тънки като клечки крака, обути в бели чорапи дори и през лятото и с толкова изтънели пръсти на ръцете, през върховете им преминават лъчите на светлината и те прозират, и толкова е внезапна тя всеки път, толкова нетукашна и близка на душата ми, все едно съм я измислила, за да не ми е\nсамотно в този живот,\nдокосвам я по ръката,\nтя се усмихва,\nдали самата аз не се усмихвам на себе си от друго някакво време, в друго някакво пространство,\nда излезем на терасата да пием чай…\nСедим двете на балкона и наблюдаваме движението по Богориди, булевардът тече – шарена човешка река: момичета в розови бермуди като едри пеперуди, момчета с ролери, майки с колички, бебетата вътре ритат с дебели крачета, точно преди сто години съм била такава, малей… отсреща в кафето музикална уредба дъни хеви метъл, върху стената на кафенето сред ярките графити червенее надпис здравей, милениум, сбогом, милениум, стои си там втора година като спомен за човешката заблуда, че времето може да се подреди, да се отграничи…\nСтарицата обаче е престанала да наблюдава оживлението, доближава безкрайните си виолетови очи до моите и казва доверително: помня целия си живот до тази минута!\nИ аз го помня. Всеки помни живота си, Елада Пиньо.\nКазвам ти друго. Помня всяка секунда от своя живот. Искам да кажа, че ако се захвана да ти го разказвам, ще са ни нужни още сто години.\nИзобщо не е възможно. Ако е така, подсъзнанието ти има пробойна, как така не се е взривил мозъкът ти от толкова много информация.\nТова е дарба.\nНе съм чувала за такава дарба.\nКакви ги говориш! Може ли човек да помни всичките милиони секунди на своя живот – и нужното, и ненужното да помни. В живота ти е имало и ужасни, непоносими неща.\nКазваме, че са непоносими, а все пак успяваме да ги понесем. И запомни, в живота ни не се случват ненужни неща. Пусни телевизора, ако обичаш.\nДават Женско присъствие с Роми Шнайдер и Ив Монтан. Влизаме да гледаме. Потъваме неусетно в човешката драма, смълчани двете като един човек. Нещастието трябва да се уважава, човек трябва и да богохулства, казва мъжът от филма. А жената отговаря: ако някога бъда щастлива, ще отида да се излекувам.\nЕдна и съща печал лежи върху лицата на Роми, на Ив Монтан, на моята старица. Лицето на страданието, докоснато от сянката на нещо друго – мимолетно, пречистващо. Но какво може да е повече от страданието или от щастието?\nМъжът от филма казва: всеки вие от самота, а не знае, че е от любов.\nЕлада до мен трепва, събужда се от наркозата на състоянието, в което е изпаднала. Той каза същото! Когато вдига глава, поглежда ме право в очите, по някакъв мистериозен начин е видяла мисълта ми:\n– По-голямо от щастието е страданието. По-голямо от страданието са щастието и страданието, когато едновременно са споходили човека. Ако не ти се е случвало, все ще ти се случи някога, трябва да си готова да ги посрещнеш в лице – не извръщай глава тогава, бъди храбра да ги посрещнеш, защото заедно те са друго нещо.\nВнезапно променя разговора.\n– Искам да ти разкажа живота си и понеже имам още четири месеца живот, ще стигнат да се изговоря за най-важното. Имам и нещо понаписано, две тетрадки, ще ти подаря и тях.\n– Откъде си сигурна, че са само четири месеца!\nТя се засмива от сърце:\n– Ти казваш само четири месеца, аз казах още четири месеца. Моето време и твоето време не текат еднакво, ма шери. Тъй че, имаме на разположение цели четири месеца!\nОще на другия ден започваме. Елада разказва онова, което не е разказала в тетрадките, аз си водя записки и най-вече слушам прехласната, и времето тръгва да се завръща. Така четири месеца…\nЕдна сутрин не дойде у дома. Намерихме я на терасата на нейния дом, потънала в плетен стол, поставила шепи на гърдите отляво, сякаш държеше в тях голо новоизлюпено пиле. Върху коленете й лежаха две тетрадки с мукавени подвързии, върху тях пишеше „Миналото ще се случи утре”.\nИ ето, опитвам се да разкажа старицата Елада Пиньо, да разкажа себе си чрез нея, да разкажа земята и небето вътре в нас; опитвам се да намеря думите, впечатлена от културата на писмената й реч, от дарбата й на истински разказвач, обаче, нужни са ми думи, които сами да ме намерят, както нея са намерили, които да изразят неподозираната ни същност, необикновената ни близост да споделят, потресаващия й живот да разкажа с тях, за да сме едно и също нещо и отсам, и оттатък.\nИ да не вием до небето от самота, без да знаем, че е от любов.\nЕтикети: Проза, Роман\nmarteniza // 2 апр, 2009 //\nНикога няма да ми омръзне да го чета и препрочитам.\nve // 2 апр, 2009 //\nPapia // 3 апр, 2009 //\nНай-лиричният български роман от последните години! Очаквам новото издание. Успех, Керана!\nКатерина // 3 апр, 2009 //\nКерана е страхотна!\nМного обич от мен


Отварянето на о-в Бали за туристи се отлага - КОМПАС\nИндонезийските власти се отказаха да отворят курортния остров Бали за чуждестранни туристи, както беше планирано в началото на юли. Както обясни министърът-координатор по морски въпроси и инвестиции Лухут Бинсар Панджитан, който оглавява междуправителствената група за борба с коронавируса, това се дължи на бързото разпространение на щама "Делта", съобщи "Джакарта пост". "Отварянето на острова е невъзможно, така че вече не обмисляме подобни планове", каза служителят. Според него "първият приоритет е да се удържи коронавирусът и да се увеличи делът на ваксинираните". Той също така предупреди, че "броят на заразените ще се увеличи и следващите две седмици ще бъдат критични за нормализирането на ситуацията". От 3 юли властите наложиха най-сериозните социално-икономически ограничения в провинция Бали и на остров Ява. Над 260 души на остров Ява са починали през юни, без да получат медицинска помощ навреме, според местната неправителствена организация LaporCOVID-19. Според наблюдателите местните болници са пълни на 90%. В същото време, според официалната информация, 40 души са загинали в Джакарта в събота от усложнения, причинени от коронавируса. Столичният управител Аниес Басведан обаче призна, че на същия ден, според протоколите, са погребани над 390 души. От началото на пандемията в страната са потвърдени над 2,2 милиона случая на инфекция, 60 5000 души са починали от последици от инфекцията. Индонезия се нарежда на второ място в Азия след Индия по брой инфекции и смъртни случаи.


3 инфекции, често предавани по полов път – Любопитно\nВажно за здравето на всеки сексуално активен човек е да знае!\nЕто кои са 3 от най-често предаваните по полов път инфекции:\n– гонорея – гонореята е бактериална инфекция, при която началният период може да премине и без видими симптоми. След като заболяването се разпространи, се наблюдават оплаквания като парене по време на уриниране, появата на вагинален секрет с жълтеникав цвят, още подуване на половите органи и сърбеж. Ако не се лекува, гонореята може да доведе до вътрешна инфекция;\n– хламидия – заболяването също е бактериална инфекция, чиито симптоми наподобяват тези на гонореята. При повечето жени симптомите обаче се появяват на късен етап или да не се появят изобщо, но това не означава, че те не разпространяват заразата. Хламидият може да доведе и до безплодие;\n– сифилис – сифилисът е бактериална инфекция, която се причинява от бактерия, подобна на червейче. То се настанява във влажните лигавици на тялото – около устата и гениталиите, причинявайки рани. При първата си фаза заболяването е силно заразно, а при следващите – да причини поражения на вътрешните органи. След като премине периодът на откритите рани, се появяват обриви най-често по ръцете и краката, а третата фаза, засягаща вътрешните органи, може да се появи и след няколко години, ако заболяването не се лекува.\nХигиена болест, Венерически болести, здраве, медицина, секс


Ян Бибиян, за ръката на когото се държеше цяла цъфнала от щастие Шагада, се обърна към Ягага, направи дълбок поклон и му каза:\n– Първи от четирите царе на Луната, велики и мъдри Ягага! Трогнат съм от голямата чест, която ми правите, и за мене няма по-голямо щастие от това да имам за съпруга вашата прекрасна дъщеря Шагада. Обаче по заповед на синьоцветната Ваха, на която ние сме пратеници, нашето пребиваване на Маха, която украсява със злато небето на Ваха, не може да бъде дълготрайно. Ние сме пратени да донесем великата прошка на Ваха и да ви донесем вестта, че тя няма вече да праща наказание върху главата на нито един жител на Луната. След това ние трябва вече да се върнем. Часът за това е наближил. Вашите дъщери ще ни последват ли? Ще искат ли да дойдат там и да се откъснат навеки от родината си Маха и от царствените си родители?\nКато разбраха тия думи, Шагада и Дагада се разплакаха и развикаха:\n– Ще дойдем, ще дойдем с вас!\n– Ваха ще бъде опасна за вас и за вашето здраве – каза Ян Бибиян. – Там няма този слънчев пек, който ви сгрява тук, и кръвта ви там ще изстине и ще се смрази.\n– Не, не! – викнаха едновременно царските дъщери. – Не ни е страх от нищо! На всичко ще привикнем.\n– Там гърмят страшни оръдия. Вие не можете да понасяте тия гърмежи и сътресението ще ви убие.\n– Не се боим от нищо! Ще дойдем, ще дойдем!\n– Там има големи морета, ще се удавите.\n– Не ни е страх!...\n– Там има зли кучета – ще ви изядат.\n– Не се боим! Вие сте силни и умни – ще ни пазите...\n– Там жените са грозни и ще завидят на вашата красота, ще ви умъртвят с отрова – каза най-после Ян Бибиян, за да ги отвърне от намерението им да идат на Земята.\n– Не, не, не! – запищяха и двете сестри. – Ние сме решили да дойдем! Щом като сме с вас, от нищо не се боим!\nЯгага гледаше дъщерите си и се учудваше на тяхната решителност. Прежната радост у него бе изчезнала още когато чу, че ще се раздели на вечни времена от хубавите си деца. Защото той мислеше, че Ян Бибиян и Калчо са дошли на Маха, за да останат завинаги тук...\n– Мили деца – каза той с тъжен глас, – когато вие отлетите там горе и завинаги на синята Ваха, помислете си как вашият баща и вашата майка ще гледат нощем към небето и каква мъка ще пълни душата им!\n– Мили татко – каза Шагада, – от далечната Ваха всяка вечер ще гледам златната наша Маха. И от мислите си ще построя мост между Ваха и Маха. По тоя мост непрекъснато ще върви моята любов към вас. И бързо летящите наши мисли ще съкратят пространството, което ще ни дели. Искаме да отидем, татко!...\n– Добре, мили мои деца, вашата молба за мене е закон.\nЯн Бибиян като видя, че няма лесно да се откопчи от тая беда, прибягна до друга хитрост.\n– Велики Ягага – каза той, – желанието на дъщерите ви е непоколебимо. Те жертвуват всичко от любов към нас. Щом е тъй, нека бъде, както те искат. Само че ще ви моля да ни оставите с моя другар Калчо три дена насаме, да изпросим разрешение от Ваха. Без нейно съгласие ние не можем да вземем жени от чужди свят. Иначе тя ще ни порази с гръм, още преди да стигнем до нея.\n– Да бъде! – каза тържествено Ягага и протегна благославящи ръце.\nЯн Бибиян даде знак на Калчо веднага да тръгнат.\nШагада и Дагада не искаха да ги пуснат и хванати за тях, ги изпроводиха чак до изхода на своя подземен дворец.\nЯн Бибиян и Калчо, съпроводени от своя водач Магу, незабавно отидоха при “Светкавица”. На Магу казаха да се върне и да ги остави сами.\nОчите на Магу светнаха. Той грабна бутилките и като ги мушна под наметката си, бързо се отдалечи.\nЯн Бибиян и Калчо останаха на съвещание.\n– Е, какво да правим сега? – каза Ян Бибиян. – Ние двамата – царски зетьове!


Дефиниция на поговорката - Какво е това, смисъл и понятие\nПоговорката , произхождаща от латинския термин proverbium , е концепция, която се отнася до израз, който предава изречение и се стреми да насърчава размисъл . В този смисъл пословиците са част от паремиите (деноминацията, която получава този тип твърдения).\nДисциплината, която отговаря за изучаването на пословици, пословици и останалите изказвания, които са създадени за предаване на традиционни идеи, базирани на опита, е известна като паремиология , и от този термин произтича съществителното, което позволява да се отнася до някой от тях в родова форма, паремия .\nВ разговорния език поговорката често се използва като синоним на други паремии, като пословици , афоризми и аксиоми . Във всеки случай обаче е възможно да се установят някои разлики.\nПонятието за поговорка обикновено се свързва с културен израз и определена сложност. От друга страна, поговорката има по-популярен нюанс и по-широко разпространение. Друга разлика е, че думите призовават за хумор , а пословиците са по-формални.\nНакратко, една поговорка е израз, който се стреми да направи учение или съдържа морален императив . Обичайно е пословиците да се групират според техния произход, нещо, което ни позволява да се позовем на китайски поговорки, японски поговорки, испански поговорки и т.н. Има и латински поговорки , използвани от римляните, които не са преведени повече от две хиляди години.\nКато цяло поговорките имат буквално значение и друго, което се предлага. Учението в този смисъл се намира в смисъла, който може да бъде изведен от буквалната информация . В някои случаи буквалността няма смисъл.\nПример за поговорка е следното: "Търпението е дърво, което има горчив корен, въпреки че произвежда много сладки плодове" . Тази поговорка гласи, че търпението може да бъде трудно, но в крайна сметка се изплаща. Затова си струва да имаш търпение и да чакаш следващата награда.\nКнигата на Притчи , известна просто като " Притчи ", която е част от Стария Завет на Библията, а също и на еврейския Танах. Християнството го поставя в групата на Книгите на мъдростта , докато юдаизмът е в Писанията (или Кетувим ). Неговото съдържание е голям брой изречения или максими с морални или религиозни учения. Исторически, неговото авторство се приписва на цар Соломон и се изчислява, че е написано около 722 година. C.;\n* Gnomonic поезия , жанр, който се характеризира с събиране на поредица от максими под формата на стих, за да го направи по-лесно да се запомнят. Тя е включена в семейството на литературата , която общува с общи истини за света. Сред темите, разглеждани в гномонична поезия , приписвана на древните гърци, е възможно да се намери голямо разнообразие, вариращо от светското до божественото и свещеното. В древна Гърция тези стихове са наричани гноми , термин, който произтича от "мнение";\n* Hávamál , стихотворение, принадлежащо към поетичната Edda или по-голяма , колекция, написана в древна скандинавска, която първоначално е била запазена в Codex Regius , исландски средновековен ръкопис. В Hávamál са представени различни съвети, които да водят живот, пълен със знания и да могат да оцелеят. Сред пословиците, които го съставят, има някои, които са представени от гледна точка на най-важния бог на скандинавската митология, Один. Изчислено е, че разработването на Кодекса Regius, единственият източник, достъпен в момента, е около 800 години;


Видео продукция - Изработка на онлайн магазини, софтуер за недвижими\nИзработка на видео реклами за вашия бизнес.\nЕдни от най-успешните сайтове в момента са тези за видео споделяне като YouTube.com и Vbox7.com. Защо и вашия бизнес не се възползва от предимствата на видео клиповете, за да увеличи продажбите на бизнеса Ви?\nВ информационната ера използването на интерактивни, мултимедийни средства и видео продукция за продажби и реклама става все по-важно за бизнеса. От МАКСПРОГРЕС горещо препоръчваме на клиентите да поставят видео клипове в техния уеб сайт. Докато за търсачките текстовете и статиите са много важни, то за съвременния потребител един видео клип може да е много по-интересен и полезен от 1 000 статии.\nТова, което Ви предлагаме, е да създадем видео клип за Вашия сайт или реклама по телевизията. Заедно с Вас можем да направим най-подходящия видео клип представящ Вашата фирма на изключително достъпна цена. Не губете време и пари.\nПредварително обсъждане на проекта за рекламен видео клип\nОпределяне на посланията\n(Pre-Production) Написване на сценарий;\n(Production) Заснемане на продукцията;\n(Distribution) Поставяне на видео продукцията на уеб сайта или подготовка за дистрибуция по телевизия и социалните мрежи;\nОбадете ни се още сега! Ще се радваме да отговорим на всички Ваши въпроси и да ви консултираме за възможностите.\nТипове видео реклами, които предлагаме:\nВидео визитка на фирмата ( уеб сайт или физически търговски обект ) Включва луксозно интро с логото на фирмата. Видео интервю или кадри с глас и основно представяне на фирмата.\nВидео реклама - Защо да изберат нас? Кратък видео материал с рекламна цел обясняваш и разкриващ основни предимства за покупка и защо потребителите трябва да изберат именно вас.\nIntro С лого и сайт на фирмата и анимация;\nВидео реклама на физически търговски обект;\nБюджетно видео за оптимизация в Google\nВидео за обяснение на иновативен бизнес\nИнтервю със собственик - управител\nИнтервюта с доволни клиенти


Виктор Николаев не иска да се жени | Сензация - здраве и красота\nДържавата излезе от лятната летаргия, щом стана ясно какви рокади се очакват в двете най-големи телевизии. Куцо и сакато обсъжда хитрата маневра, с която Нова измъкна из под носа най-оборотните водещи на Би Ти Ви – Виктор Николаев и Ани Цолова.\nДвамата отново се нагърбват с нелеката задача да бият рейтинга, който собственоръчно вдигнаха до небесата, докато се изявяваха рано сутрин по Би Ти Ви. За усилията си съвсем естествено ще бъдат богато възнаградени. Твърди се, че заплатата им ще бъде по 15 бона плюс премии при добри резултати. Колегите им от осиротялата телевизия са убедени, че Виктор е бил инициаторът на сензационното бягство.\n„Ани е прекалено страхлива, за да вземе такова решение. Винаги се допитва пет пъти до приятелките си и десет пъти до родата, ако реши да направи нещо по-смело. Виктор е съвсем друга работа. Всички шефове му имаха страх, защото не се церемони особено, ако нещо не му харесва. На няколко пъти се опитваха да го съветват „от горе“, че не е хубаво да притиска някои политици в ефир, но получиха по една майна. Щом е видял възможността да вземе повече пари, моментално се е навил, а Ани е тръгнала с него, защото осъзнава, че без партньора си въобще няма да я бъде и сигурно щяха да я свалят от ефир след няколко месеца“, коментират бивши вече колеги на известното дуо.\nАни и Виктор бяха железен тандем в ефира на Би Ти Ви\nВ интерес на истината Виктор въобще не се притеснява да обсъжда решението си пред най-близките. Той обявил, че за него най-важното е да осигури нормално съществуване на семейството си, а това включва и необходимата финансова сигурност. В Би Ти Ви Виктор се тюхкал, че взима твърде малко, а и не могъл да понесе финансовите санкции, с които били ударени всички работещи в частната медия още преди две години. Работих здраво, за да стигна до върха\nЕдно време приятелите в Разград ми се смееха, когато започвах да мечтая за кариера в телевизията. Страшно съм се блъскал и без никакви връзки си намерих място под слънцето. Сега е време да осребря славата си“, категоричен е водещият. Той започва да пише първите си репортажи, когато е на 15 години. Баща му Николай е сред основателите на разградския вестник „Екип 7″ и лека-полека започва да дава и по-трудни задачи на сина си.\nВиктор на разходка в парка с дъщеря си. Тя е плод на любовта му с радиожурналистката Людмила Железова\n„Пратиха ме на една катастрофа. Не бях готов за гледката и след това дълго време сънувах кошмари. Страшно бях надъхан, когато ме приеха журналистика в София. После се оказа, че лекциите са твърде скучни и ми липсваше работата на терен. Така изтърчах до „Дарик“ и заявих, че искам да съм стажант“, разказва за първите си стъпки в сериозния медиен бизнес Виктор. Той бързо се откроява сред останалите с острия си език. Още има жълто около устата, когато си спечелва двама сериозни врагове в лицето на Иван Костов и Юлия Берберян.\n„Двамата явно не бяха свикнали някой да ги пита простички въпроси, които искат прости и честни отговори. Костов ми се развика на една пресконференция и ме приканваше да му се извиня. А Берберян се обади в радиото да обясни какви боклуци са журналистите и да ме нарече „голям търбух“. След това и двамата се правеха, че не ме познават, когато се срещахме по разни събития“, усмихва се новият кадър на Нова телевизия.\nПрез последните години той напълно изчезва от погледа на светските хроникьори. Причината е, че Николаев почти не посещава модерните заведения. Работата изцяло го поглъща, а в свободното си време предпочита да е със семейството си. Виктор със сигурност е най-благоприличният мъж в гилдията. Нито веднъж не са го засичали, в „неподходяща“ женска компания. Най-интересното е, че колкото и да е верен, той и до днес отказва да се ожени за приятелката си Людмила, с която имат прекрасната дъщеричка Дара. Приятел на Николаев разказва прелюбопитна история.\n„Преди Людмила Вики почти не е имал сериозни връзки.\nНе е много по купонясването и свалянето на жени. Двамата много бързо си допаднаха и всички зачакахме сватбените звънци. После разбрахме, че той е казал твърдо „не“, когато Люси му е предложила да се оженят. И до днес продължава да се дърпа на тази тема, сякаш нещо особено ще се промени в техните отношения“, разказва приятелят на телевизионера. Виктор реагирал доста странно и когато разбрал, че ще става баща.\n„Вдигнах на Люси и чух в слушалката: „Ще ставаш татко“. Каза ми го без всякакви предисловия. Аз от своя страна отвърнах: „Спокойно, всичко ще се оправи. Това е чудесно“. Людмила си помислила, че съм изпаднал в паника и не искам детето. В действителност бях в много неподходяща компания и трябваше да реагирам така, за да не издам тайната“, оправдава се Вики Николаев, който сега ще трябва да убеди половин България, че е по-добре да сменят канала, за да го гледат отново в тандем с Ани Цолова.\nАни Цолова, БИ ТИ Ви, Виктор Николаев, журналистите, заплатата\nВиктор Николаев не иска да се жени добавена от Пею Благов на 30.08.2013


ПРОМО SVR Physiopure, Измивен гел - с оксигениращ магнезий, 50 мл.\nMarvi.bg » Медицинска козметика » Травъл размер » SVR cosmetics\n5 , 10лв.\nМини /травел/ размер.\nС 0.5% оксигениращ магнезий.\nПерфектно почиства кожата.\nПремахва замърсявания и грим, вкл. и водоустойчив.\nНасища кожата с кислород.\nОставя кожата хидратирана, чиста, освежена и гладка.\nИзмивен гел за лице.\nПремахва замърсявания и грим, включително водоустойчив. Запазва хидро-липидния филм на кожата. Оставя кожата хидратирана и оксигирана след нанасяне.\nМасажирайте на влажно лице. Изплакнете с вода след нанасяне. Подходящ за всекидневна употреба.\nПродукта "ПРОМО SVR Physiopure, Измивен гел - с оксигениращ магнезий, 50 мл." не е коментиран.\nSVR Physiopure, Мицеларна вода - с оксигениращ магнезий, 200 мл.\nОписание:Мицеларна вода.За лице, очи, устни.За всички типове кожа, включително чувствителна.Аромат с морски и флорални мотиви.С 0.1% оксигениращ магнезий.Перфектно почиства кожата.Премахва замърсявания и грим, вкл. и водоустойчив.Насища кож\nSVR Physiopure, Почистващо мляко - с оксигениращ магнезий, 200 мл.\nОписание:Почистващо мляко.За лице, очи, устни.За всички типове кожа, включително чувствителна.Аромат с морски и флорални мотиви.С 0.3% оксигениращ магнезий.Перфектно почиства кожата.Премахва замърсявания и грим, вкл. и водоустойчив.Насища к\nОписание:Почистващ тоник.За лице.За всички типове кожа, включително чувствителна.Аромат с морски и флорални мотиви.С 0.03% оксигениращ магнезий.Завършва почистването на кожата като я оставя сияйна и хидратирана.Оставя усещане за мекота и ко\nSVR Physiopure, Измивен гел - с оксигениращ магнезий, 200 мл.\nОписание:Измивен гел.За лице.За всички типове кожа, включително чувствителна.Аромат с морски и флорални мотиви.С 0.5% оксигениращ магнезий.Перфектно почиства кожата.Премахва замърсявания и грим, вкл. и водоустойчив.Насища кожата с кислород.\nПРОМО SVR Physiopure, Мицеларна вода - с оксигениращ магнезий, 75 мл.\nЛИМИТИРАНА ОПАКОВКАОписание:Мицеларна вода.Мини /травел/ размер.За лице, очи, устни.За всички типове кожа, включително чувствителна.Аромат с морски и флорални мотиви.С 0.1% оксигениращ магнезий.Перфектно почиства кожата.Премахва замърсявани


Всяка година с учениците си изработваме разнообразни празнични картички за Коледа и Нова година. Те са най-често с коледни елхи, Дядо Коледа, снежни човеци, подаръци, еленчета и още. Затова част от картичките, които направихме с децата този път носят и почерка на българското народна творчество.\nВплетохме умело трепетното очакване на коледарите и ритуалното изработване на сурвачката. Материалите, които главно използвахме са филц и вълна. Добавихме също и различни аксесоари по избор от хоби магазин, както и гевречета тарали и сушени плодове.\nИ нека благословиите, които носят да стигнаг и до Вас!\nдомашен бит и техника коледари народно творчество сурвачка традиционни картички фолклор четвърти клас


Радостта от отглеждането на свежи подправки | The world of food and cooking - Share My Kitchen\nРадостта от отглеждането на свежи подправки | The world of food and cooking\nСвежите зелени подправки са най-страхотната колекция от растения – те не просто миришат божествено, изглеждат добре и са полезни за здравето, но могат да превърнат всяко ястие в кулинарно празненство. …. Отглеждането на пресни подправки стана доста популярно занимание в последните години, най-общо казано защото е удовлетворяващо – благодарение на грижите ти под ръцете ти израстват ароматни растения, които можеш да използваш в кухнята. Ние започнахме преди няколко години, отначало само с най-любимите ни магданоз, див лук, копър и мента.\nПо това време нямахме точно градинка, а само една малка тераса, но това не можеше да ни спре. Открихме, че повечето ароматни треви всъщност се отглеждат доста лесно, и нямат непременно нужда от градина. Ако разполагате с малко местенце на слънце (повечето первази на прозорци биха могли да свършат работа) и малко време, което да им посветите, спокойно можете да отгледате сами вашите подправки.\nПреди време работата на Сергей ни отведе в Северното Черноморие. Почти две години прекарахме на фантастично място, наречено Тракийски скали (Thracian Cliffs), където имахме повече пространство и истинска земя за отглеждане на каквито ни хрумне подправки. Сграбчихме този шанс и за броени месеци успяхме буквално да се обградим с босилек, розмарин, мащерка, кориандър, риган, див лук, салвия, девисил, чубрица и дори няколко вида люти чушлета, както и малини и цариградско грозде.\nОтделно от личните ни експерименти с отглеждането на ароматни ядливи растения, един от проектите, които Серги реализира с много ентусиазъм, беше истинска градина за подправки към основния ресторант на курорта, която осигуряваше почти всички необходими за няколкото ресторанта подправки. Обаянието и вкуса на едно ястие, чийто подправки са отгледани с много грижа са несравними, а факта, че ароматната трева в чинията ви е откъсната само преди минути от градината, често пред очите ви …не се сещаме за нещо по-добро, което да може да поискате като клиент.\nСега отново сме в София, и както се досещате, продължаваме да отглеждаме с неподправено удоволствие всички свежи подправки, които консумираме. Терасата ни е райско кътче, ухаещо на босилек и копър, лютите чушлета вече греят в ярко червено, а наскоро откъснахме и първите си два лимона. Освен това сме щастливи, че можем да развихрим „земеделските” си умения в градината на родителите ми, на около 250 километра от София. С тяхната безценна помощ вече отглеждаме и зеленчуци, и плодови дръвчета.\nВече можем от собствен опит да кажем, че независимо дали градината ви е голяма и имате акри различни растения или е китна тераса в града, удоволствието да поднесеш на семейството и приятелите си храна с подправки, които сам си отгледал, винаги е голямо и не е за пропускане. Защо изобщо ви казваме това? Защото смятаме, че колкото и малка да е градинката ни, тя оказа огромно влияние върху живота ни.\nДа отлеждаме собствените си подправки ни донесе и други предимства – научи ни на отговорност и постоянство, и ни прави щастливи всеки един ден. Освен това не е за пренебрегване спестяването на средства от семейния бюджет за свежи подправки (което може да бъде сериозно в някои сезони). Преди всичко, обаче, отглеждането на живи растения носи прилив на жизненост във всекидневието ни, и е малката ни трайна връзка с Природата в града. За много от нас става все по-лесно да изгубят връзката си с истинската храна, и това е нашия простичък начин да се доближим до това, което ядем. Надяваме се, разбира се, да предадем уменията си, както и уважението и благодарността си към Земята и хората, които я обработват, за да ни хранят и на дъщеря ни.\nЕстествено, нашия съвет към вас е – направете си собствена ароматна градинка с поне няколко от любимите ви подправки и се грижете за нея. Не е никак трудно. Използвайте почва от гората, или купете компост, а не готовите торопочвени смеси за цветя, за да сте сигурни, че в подправките ви няма изкуствени торове. Поливайте редовно само с вода и се радвайте на растенията си!


Полицията ще проверява за алкохол и неправилна употреба на пиратки и фойерверки на Нова година -\nНачало Новини Сливен Полицията ще проверява за алкохол и неправилна употреба на пиратки и фойерверки...\nПолицията ще проверява за алкохол и неправилна употреба на пиратки и фойерверки на Нова година\nПолицията ще проверява за алкохол и неправилна употреба на пиротехнически изделия в Новогодишната нощ, съобщават от МВР.\nЗвената за контрол на общоопасните средства в ОДМВР-Сливен са извършили проверки в търговските обекти в областта за недопускане продажбата на пиротехнически изделия, без съответните разрешения, в нестандартни опаковки, без сертификат за качество, издаден от производителя или непридружени от инструкции за употреба на български език. Полицейските екипи, ще осъществяват контрол в новогодишната нощ. Особено строго ще бъдат наказвани лица, които съхраняват или употребяват оръжие и пиротехнически изделия (включително самоделни), в нарушение на Закона за контрол над взривните вещества, огнестрелните оръжия и боеприпасите. Припомняме на гражданите, че законът изрично забранява хвърлянето и възпламеняването на бомбички, пиратки и други гърмящи пожароопасни стоки на обществени места – училища, църкви, базари, дискотеки, заведения за развлечение и хранене и обществен транспорт. От извършените проверки не са установени сериозни нарушения, съставени са актове за нерегламентирана продажба на пиратки в град Котел и село Крушаре.\nВ сектор „Пътна полиция”-Сливен е създадена организация за осъществяване на засилен контрол на 31 декември и 1 януари, когато се очаква засилен автомобилен трафик. Предвидени са екипи на автомагистрала „Тракия”, по главените и второстепенни пътища в областта. Специализирана операция „Алкохол, наркотици и неправоспособност” ще се осъществи в празничната новогодишна нощ-31 декември и 1 януари. Контрол ще се извършва в районите на заведения, на входно-изходните пътни участъци в малките населени места, като ще се проверява главно за употреба на алкохол и упойващи вещества. Ще се извършва контрол по спазване на ограниченията, въведени от Агенция „Пътна инфраструктура”, за движението на товарни автомобили.\nПредишна статияБой между роми завърши със смърт на 39-годишен мъж\nСледваща статияОбластният управител с поздравление за Нова година


Индивидуални уроци Български език и литература за 7 и за 12клас в Ученически и кандидатстудентски в гр. Пловдив - ID18908658 — Bazar.bg\nИндивидуални уроци Български език и литература за 7 и за 12клас\nгр. Пловдив, Централна гара Публикувана/обновена на 12 септември в 07:31 ч.\nИндивидуални занимания по Български език и литература за НВО/7 клас/ и за ДЗИ /12 клас/- нови тестове, най-нова граматика, коментари . Квалифициран преподавател с индивидуален подход към всеки ученик- 0988872555\nчастни уроци гр. Пловдив, Южен вчера 15 лв\nчастни уроци по математика гр. София 15 септември 25 лв\nЧастни уроци по химия и биология на ученици и кандидат-студенти гр. София 14 септември Не е указана\nПодготовка за НВО по български език и литература ‒ 10-ти клас гр. Велико Търново 14 септември Не е указана\nШкола по математика „ ЗНАНИЕ 6 ” – гр. София, ЖК Дианабад гр. София, Дианабад 14 септември 25 лв\nУроци по математика гр. София, Люлин 6 13 септември Не е указана\nПодготовка по математика гр. Пловдив, Гагарин 10 септември Не е указана\nТагове: индивидуални уроци индивидуални уроци български индивидуални уроци по английски индивидуални уроци по английски - пловдив индивидуални уроци по английски език индивидуални уроци по английски език - варна индивидуални уроци по английски език софия индивидуални уроци по испански индивидуални уроци по математика индивидуални уроци по танци\nИндивидуални уроци Български език и литература за 7 и за 12клас Не е указана


Ивилина Алексиева: ЦИК вече се подготвя за изборите - От деня - БНР Новини\nИвилина Алексиева: ЦИК вече се подготвя за изборите\nпубликувано на 03.06.15 в 08:13\nИнтервю на Таня Милушева с Ивилина Алексиева\nИнтервю на Таня Милушева с Петър Стаматов\nПредседателят на Централната избирателна комисия Ивилина Алексиева заяви в предаването "Преди всички", че ако Народното събрание приеме решение за произвеждане на референдум заедно с местния вот през есента, ЦИК ще се справи и вече тече подготовка.\nНа всички е ясна сложността. Ясно е, че на места ще се гласува с четири бюлетини, ясни са и избирателите. Още отсега мислим за по-ранна разяснинтелна кампания, а също и за едно по-сериозно обучение на избирателните комисии. Задача на ЦИК е да минимизира възможните грешки. Затова ние ще говорим много интензивно за това, че гласоподавателите трябва да отбележат първо своите предпочитания за партия или коалиция, а след това преференция за кандидат. Това ще забави процеса на гласуване и отчитане на резултата.\nПетър Стаматов от изданието "ЕвроЧикаго" каза, че все още не е ясно дали българите въобще ще имат право да гласуват извън териториите на дипломатическите представителства. Трябва да бъде облекчено нашето гласуване. Временните обществени съвети написаха писмо и го изпратиха до председателя на НС и парламентарните групи, но нямаме отговор.\nЧуйте разговора от звуковия файл, а също и какви забележки и притеснения имат българите в чужбина.\nПрограма Хоризонт От деня Преди всички Ивелина Алексиева избори Петър Стаматов ЦИК